text: Verdensnaturarv: Nu kommer turisterne
  22 juli 2014 kl. 12.57
  Efter Vadehavet er blevet udnævnt som verdensnaturarv, strømmer turisterne til.
  De kan mærke det på Mandø, at Vadehavet er blevet udnævnt som verdensnaturarv.
  Den lille ø midt i Vadehavet har nemlig fået flere turister ? og forventer, at der kommer endnu flere.
  Øen har ellers ikke været et udpræget turistmål.
  Det skyldes især tidevandet, for ved højvande kan man hverken komme til eller fra øen.
  Ved lavvande kan man køre på bunden af Vadehavet.
  Øen er kun otte kvadratkilometer, og var oprindeligt ejet af kongen.
  Beboerne købte øen af kongen i 1741. Dengang var der næsten 300 indbyggere på øen.
  I dag er der kun 35.
  